b'\n_START_ARTICLE_\nAfaia\n_START_SECTION_\nHelligdommen\n_START_PARAGRAPH_\nTempelet til Afaia (gresk: \xce\x9d\xce\xb1\xcf\x8c\xcf\x82 \xce\x91\xcf\x86\xce\xb1\xce\xaf\xce\xb1\xcf\x82) er lokalisert innenfor helligdommen p\xc3\xa5 Aigina ved Saroniabukta. Det st\xc3\xa5r p\xc3\xa5 en rundt 160 meter h\xc3\xb8yde p\xc3\xa5 den \xc3\xb8stlige siden av \xc3\xb8ya, rundt 13 km \xc3\xb8st langs veien fra den fremste havnebyen. Helligdommen ligger ogs\xc3\xa5 29,5 km s\xc3\xb8r\xc3\xb8st for Akropolis i Athen og som er synlig tvers over bukta p\xc3\xa5 en klar dag. Levningene av dagens tempel er fra rundt 500 f.Kr., men ble bygget over et tidligere tempel som ble \xc3\xb8delagt av brann. Det var antagelig et annet tempel under dette igjen p\xc3\xa5 600-tallet f.Kr., men antagelig langt mindre og enklere i utformingen. _NEWLINE_Det er funnet betydelig mengder statuetter fra sen bronsealder, s\xc3\xa6rlig et stort antall kvinnelige statuetter (kourotrophoi), noe som kanskje kan indikere at kultaktiviteten har eksistert uavbrutt siden 1300-tallet f.Kr. og antyder en minoisk forbindelse til kulten._NEWLINE_Et pottesk\xc3\xa5r med inskripsjon fra 400-tallet f.Kr. som er funnet innenfor omr\xc3\xa5det til Apollon Epikourios-templet i Bassae p\xc3\xa5 Arkadia, kan synes som om det er en dedikasjon til Afaia: \xce\x91\xce\xa6\xce\x91\xce\x99. Om dette er tilfellet er det ogs\xc3\xa5 den f\xc3\xb8rste dokumentasjon p\xc3\xa5 en forbindelse utenfor Afaias helligdom p\xc3\xa5 Aigina, og en indikasjon p\xc3\xa5 at hennes kult har v\xc3\xa6rt langt mer betydningsfull i eldre tider, men siden har dens myter blitt overtatt av andre guddommer og dens tyngdepunkt blitt fortrengt.'